കേരള ടീമിനായും ഒറ്റയാന് പോരാട്ടവുമായി സഞ്ജു :ടീമിന് വമ്ബന് തോല്വി ക്രിക്കറ്റ് ലോകത്ത് വീണ്ടും കയ്യടികള് നേടുകയാണ് മലയാളി വിക്കറ്റ് കീപ്പര് ബാറ്റ്സ്മാന് സഞ്ജു സാംസണ്. വളരെ അധികം പ്രതീക്ഷികളോടോ ഇന്ന് സയ്യദ് മുഷ്താഖ് അലി ട്രോഫിയിലെ ആദ്യത്തെ മത്സരത്തിന് ഇറങ്ങിയ കേരള ടീമിന് ഒന്പത് വിക്കറ്റിന്റെ വമ്ബന് തോല്വി. ആദ്യം ബാറ്റ് ചെയ്ത കേരള ടീമിന് വെറും 123 റണ്സ് നേടുവാന് കഴിഞ്ഞപ്പോള് മറുപടി ബാറ്റിങ്ങില് വളരെ ശക്തരായ ഗുജറാത്ത് ടീം വെറും 15.3 ഓവറില് ഒരു വിക്കറ്റ് മാത്രം നഷ്ടത്തില് വിജയലക്ഷ്യം മറികടന്നു.കരുത്തരായ ഗുജറാത്ത് ടീമിന് മുന്പില് ബാറ്റിങ്ങില് തകര്ന്നടിഞ്ഞ കേരള ടീമിന് ആദ്യത്തെ കളിയില് തന്നെ വമ്ബന് തോല്വി വഴങ്ങേണ്ടി വന്നത് കനത്ത തിരിച്ചടിയാണ്. അതേസമയം ഇന്നത്തെ മത്സരത്തില് ബാറ്റ് കൊണ്ട് നായകന് സഞ്ജു മികച്ച പ്രകടനം കാഴ്ചവെച്ചത് ശ്രദ്ധേയമായി. ഒറ്റയാള് പോരാട്ടവുമായി സഞ്ജു തന്റെ മികച്ച ഫോം ആവര്ത്തിച്ചപ്പോള് മറ്റ് കേരള താരങ്ങള് ആരും തന്നെ ഒരു പോരാട്ടം പോലും പുറത്തെടുത്തില്ല.43 ബോളുകളില് നിന്നും 3 ഫോറും 2 സിക്സും അടക്കം 54 റണ്സ് സഞ്ജു അടിച്ചെടുത്തപ്പോള് റോബിന് ഉത്തപ്പ 9 റണ്സ് അസ്ഹറുദ്ധീന് 13, സച്ചിന് ബേബി 19 റണ്സ് , ഷറഫുദീന് 3, വിഷ്ണു വിനോദ് 12 എന്നിവര് കേരള നിരയില് നിരാശപ്പെടുത്തി. മറുപടി ബാറ്റിങ്ങില് ഗുജറാത്ത് നായകനായ പ്രിയങ്ക് പാഞ്ചല് 46 പന്തുകളില് നിന്നും 65 റണ്സ് നേടി അവരുടെ ജയം ഏറെ എളുപ്പമാക്കി. എന്നാല് ടൂര്ണമെന്റില് കേരള ടീമിന്റെ ആദ്യത്തെ മത്സരമാണിത്. ഇനി ഈ ഒരു ഗ്രൂപ്പില് ബിഹാര്, റെയില്വേസ്, അസം, മധ്യപ്രദേശ് എന്നിവര്ക്കെതിരേയും തന്നെ കേരളത്തിന് മത്സരങ്ങളുണ്ട് .കേരള ടീമിന്റെ എല്ലാ മത്സരങ്ങളും നടക്കുന്നത് ഡല്ഹിയിലാണ്. മുന് ഇന്ത്യന് താരമായ ടിനു യോഹന്നാന് പരിശീലിപ്പിക്കുന്ന കേരള ടീമിനെ നയിക്കുന്നത് സഞ്ജു സാംസനാണ്. കൂടാതെ സച്ചിന് ബേബിയാണ് ഉപനായകന് കേരള സ്ക്വാഡ് :Sanju Samson Sachin Baby , Robin Uthappa, Jalaj Saxena, Mohammed Azharuddeen, Vishnu Vinod, K M Asif, Basil Thampi, Sijomon Joseph, Vatsal Govind Viswesar Suresh, Manu Krishnan, M S Akhil, Abdul Basith, Vaisakh Chandran,, P K Midhun, S Midhun, Rohan Kunnummal, Rojith Ganesh, Sharafuddeen